

|  |
| --- |
| **Част III. Критерий за определяне на икономически най-изгодната оферта** |

Икономически най-изгодната оферта по всяка обособена позиция се определя въз основа на критерий за възлагане **„най-ниска цена“**.

На първо място се класира офертата на участник, предложил най-ниска обща цена за изпълнение предмета на поръчката.

Ако двама или повече участници са предложили еднаква най-ниска обща цена за изпълнение на поръчката, на първо място се класира участникът, изтеглен публично чрез жребий между съответните участници с еднакви ценови предложения.

Публичният жребий се провежда при следните правила:

1. Мястото, датата и точният час на теглене на жребия се определят от председателя на комисията.
2. Не по-късно от два работни дни преди датата на публичния жребий комисията обявява най-малко чрез съобщение в профила на купувача датата, часа и мястото на провеждането му.
3. На публичния жребий могат да присъстват участниците в процедурата или техни упълномощени представители, както и представители на средствата за масово осведомяване.
4. На часа, в деня и на мястото определено за теглене на жребий председателят на комисията саморъчно написва имената на участниците върху празни листи, подпечатани с печата на ТУ-София и ги сгъва на четири.
5. За теглене на жребия председателят на комисията подготвя подходяща, непрозрачна празна кутия. Преди поставянето на сгънатите листи празната кутия се показва на всички присъстващи.
6. Председателят на комисията пуска сгънатите листи в празната кутия.
7. Непосредствено преди тегленето на жребия председателят на комисията, определя член от състава й, който да изтегли един от листите.
8. Членът на комисията, който ще извърши тегленето на жребия, разбърква с ръка сгънатите листи и изтегля един от тях.
9. Името на изтегления участник се прочита от председателя на комисията.
10. След извършване на жребия, председателят на комисията изважда от кутията последователно останалите листи и прочита съдържанието им.
11. 3а приключилия жребий, се съставя удостоверителен протокол, подписан от председателя на комисията и членовете от състава й, както и от представителите на присъстващите участници.